
PATVIRTINTA
Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2018 m. balandžio 27 d. įsakymu Nr. V-182
(Užimtumo tarnybos prie Lietuvos Respublikos socialinės apsaugos ir darbo ministerijos direktoriaus 
2024 m. rugsėjo 18 d. įsakymo Nr. V4-28 redakcija)

INFRASTRUKTŪROS IR SISTEMŲ PRIEŽIŪROS SKYRIAUS NUOSTATAI 


I SKYRIUS
BENDROSIOS NUOSTATOS

1. Infrastruktūros ir sistemų priežiūros skyriaus nuostatai (toliau – Nuostatai) nustato Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) Infrastuktūros ir sistemų priežiūros skyriaus (toliau – Skyrius) statusą, uždavinius, teises, veiklos organizavimą ir atsakomybę bei veiklos kontrolę. 
2. Skyrius yra Užimtumo tarnybos struktūrinis padalinys, tiesiogiai pavaldus ir atskaitingas kancleriui. 
3. Skyrius savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Užimtumo tarnybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Užimtumo tarnybos direktoriaus patvirtintu Užimtumo tarnybos pareigybių sąrašu. Skyriaus darbuotojų, dirbančių pagal darbo sutartis, (toliau – darbuotojai) kompetenciją, funkcijas, pavaldumą nustato jų pareigybių aprašymai.
5. Skyrius turi dokumentų blanką.

II SKYRIUS
SKYRIAUS UŽDAVINIAI IR FUNKCIJOS

6. Skyriaus uždaviniai yra:
6.1. užtikrinti Užimtumo tarnybos informacinių technologijų paslaugų valdymo politikos įgyvendinimą;
6.2. užtikrinti Užimtumo tarnybos kibernetinio saugumo politikos įgyvendinimą;
6.3. užtikrinti Užimtumo tarnybos informacinių sistemų priežiūrą; 
6.4. užtikrinti Užimtumo tarnybos kompiuterių techninės ir programinės įrangos, kompiuterinių tinklų infrastruktūros priežiūrą;
7. Skyrius, įgyvendindamas jam nustatytus uždavinius, vykdo šias funkcijas:
7.1. informacinių technologijų paslaugų valdymo politikos įgyvendinimo srityje:
7.1.1. analizuoja informacinių technologijų paslaugų kokybę ir planuoja paslaugų gerinimo priemones;
7.1.2. vykdo Užimtumo tarnybos kompiuterizuotų darbo vietų programinės ir techninės įrangos, kokybinę ir kiekybinę apskaitą (išskyrus buhalterinius duomenis), nustato jų atnaujinimo poreikį; 
7.1.3. vykdo Užimtumo tarnybos lokalių kompiuterinių tinklų, jų aktyvios įrangos analizę, nustato jų atnaujinimo poreikį; 
7.1.4. planuoja kompiuterinės technikos, tinklo įrangos įsigijimo, Užimtumo tarnybos informacinių sistemų priežiūros paslaugų viešuosius pirkimus, rengia ir derina šių pirkimų paraiškas, technines specifikacijas bei reikalavimus tiekėjams;
7.1.5. teikia rekomendacijas Klientų aptarnavimo departamentams dėl lokalių kompiuterinių tinklų optimizavimo, kokybės gerinimo.
7.1.6. atstovauja Užimtumo tarnybai kitose institucijose, įstaigose ir organizacijose skyriaus kompetencijos srityje;
7.2. informacinių sistemų priežiūros srityje:
7.2.1. nagrinėja Užimtumo tarnybos darbuotojų pagalbos svetainėje registruotas klaidas, registruoja jas paslaugų teikėjams ir kontroliuoja jų taisymą, derina su paslaugų teikėjais versijų diegimo laiką;
7.2.2. kontroliuoja Užimtumo tarnybos informacinių sistemų klaidų taisymą, testavimą ir atnaujintų versijų diegimą;
7.2.3. perduoda Užimtumo tarnybos darbuotojų informacinės sistemos vystymo pasiūlymus Informacinių technologijų plėtros skyriui;
7.2.4. konsultuoja informacinių sistemų e. paslaugų naudotojus;
7.2.5. dalyvauja rengiant duomenų apsikeitimo su kitomis institucijomis sutartis;
7.3. kibernetinio saugumo politikos įgyvendinimo srityje:
7.3.1. kontroliuoja atsarginių duomenų kopijų įrašymą į išorines laikmenas;
7.3.2. stebi informacinių sistemų tarnybinių stočių resursus, užtikrina informacinių sistemų prieinamumą;
7.3.3. diegia kompiuterizuotų darbo vietų antivirusinės ir sisteminės programinės įrangos atnaujinimus;
7.3.4. įgyvendina valdomos bei tvarkomos informacijos slaptumo bei apsaugos priemones Skyriaus kompetencijai priskirtais klausimais;
7.3.5. kontroliuoja asmens duomenų apsaugos priemonių vykdymą, teikia pasiūlymus informacinės saugos klausimais;
7.3.6. praveda kibernetinės saugos mokymus Užimtumo tarnybos darbuotojams;
7.3.7. rengia informacinių sistemų saugos dokumentus;
7.4. techninės ir programinės įrangos, kompiuterinių tinklų infrastruktūros priežiūros srityje:
7.4.1. organizuoja kompiuterinės įrangos priežiūrą ir remontą;
7.4.2. administruoja Užimtumo tarnybos darbuotojų paskyras, elektroninio pašto vartotojus;
7.4.3. administruoja Užimtumo tarnybos vietinius kompiuterių tinklus ir jų išteklius; 
7.4.4. administruoja Užimtumo tarnybos tarnybines stotis, paskirsto ir kontroliuoja jų resursus;
7.4.5. kontroliuoja Užimtumo tarnybai teikiamų interneto ir duomenų perdavimo paslaugų kokybę, organizuoja ryšio problemų sprendimą; 
7.4.6. konsultuoja Užimtumo tarnybos darbuotojus kompiuterinės įrangos naudojimo klausimais;
8. Skyrius taip pat vykdo šias funkcijas:
8.1. įgyvendina Užimtumo tarnybos direktoriaus įsakymus, Užimtumo tarnybos direktoriaus ir kanclerio pavedimus;
8.2. dalyvauja darbo grupėse ir komisijose konkrečioms užduotims atlikti bei pasitarimuose;
8.3. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas; 
8.4. dalyvauja įgyvendinant kitų struktūrinių padalinių veiklos procedūras;
8.5. vykdo išankstinę ir einamąją finansų kontrolę;
8.6. nustato Skyriaus darbuotojų mokymo bei kvalifikacijos tobulinimo poreikį ir teikia Užimtumo tarnybos Žmogiškųjų išteklių valdymo skyriui;
8.7. rengia Užimtumo tarnybos teisės aktų ir kitų dokumentų projektus Skyriaus kompetencijai priskirtais klausimais;
8.8. nagrinėja Kokybės vadybos skyriaus deleguotų asmenų skundus;
8.9. vizuoja Užimtumo tarnybos įsakymų, sutarčių projektus ir kitus dokumentus Skyriaus kompetencijai priskirtais klausimais;
8.10. pildo Skyriaus darbuotojų darbo laiko apskaitos žiniaraščius;
8.11. tvarko Skyriaus veiklos dokumentus, užtikrina tinkamą dokumentų saugojimą, naikinimą ir perdavimą į archyvą;
8.12. vykdo kitas teisės aktų nustatytas funkcijas Skyriaus kompetencijai priskirtais klausimais.

III SKYRIUS
SKYRIAUS TEISĖS

9. Skyrius, įgyvendindamas jam pavestus uždavinius ir vykdydamas nustatytas funkcijas, turi teisę:
9.1. teikti Užimtumo tarnybos direktoriui ir kancleriui pasiūlymus Skyriaus kompetencijos klausimais;
9.2. gauti iš Užimtumo tarnybos struktūrinių padalinių pasiūlymus, pastabas ar išvadas dėl Skyriaus rengiamų teisės aktų ar kitų dokumentų projektų;
9.3. gauti Skyriaus funkcijoms vykdyti reikalingą informaciją iš Užimtumo tarnybos struktūrinių padalinių, kitų valstybės ir savivaldybių institucijų, įstaigų bei kitų juridinių ir fizinių asmenų; 
9.4. gauti prieigą prie Klientų aptarnavimo departamentų turimos kompiuterinės įrangos diagnostikai, profilaktikai ir kontrolei vykdyti; 
9.5. rengti pasitarimus, organizuoti ar dalyvauti organizuojant seminarus, kitus renginius Skyriaus kompetencijai priskirtais klausimais;
9.6. dalyvauti Užimtumo tarnybos, kitų valstybės institucijų ir įstaigų ar savivaldybių komisijų (darbo grupių) veikloje;
9.7. įforminti skyriaus blanke ir pasirašyti siunčiamus ar vidaus dokumentus Skyriaus kompetencijai priskirtais klausimais.

IV SKYRIUS
skyriaus VEIKLOS ORGANIZAVIMAS

10. Skyriaus darbas organizuojamas vadovaujantis Užimtumo tarnybos metiniais veiklos planais, Skyriaus metiniais ir ketvirtiniais veiklos planais, šiais Nuostatais, Užimtumo tarnybos direktoriaus, kanclerio pavedimais ir rezoliucijomis.
11. Skyriaus veiklą organizuoja Skyriaus vedėjas. (toliau – Vedėjas).
12. Vedėjas tiesiogiai pavaldus kancleriui.
13. Vedėjas: 
13.1. planuoja ir organizuoja Skyriaus darbą: paskirsto užduotis Skyriaus darbuotojams bei kontroliuoja jų vykdymą, teikia pasiūlymus kancleriui dėl Skyriaus veiklos tobulinimo; 
13.2. rengia Skyriaus nuostatus ir Skyriaus darbuotojų pareigybės aprašymus, suderinus su kancleriu, teikia Užimtumo tarnybos direktoriui tvirtinti.
13.3. atsako už Skyriui pavestų uždavinių ir funkcijų atlikimą;
13.4. teikia kancleriui pasiūlymus dėl:
13.4.1. vidaus darbo tvarkos dokumentų rengimo;
13.4.2. 	Skyriaus nuostatų ir pareigybių skaičiaus;
13.4.3. 	Skyriaus darbuotojų veiklos vertinimo;
13.4.4. 	Skyriaus darbuotojų kvalifikacijos kėlimo;
13.4.5. 	komisijų ir darbo grupių specialioms užduotims vykdyti sudarymo ir kitais klausimais.
13.5. teikia pasiūlymus Užimtumo tarnybos direktoriui Skyriaus darbuotojų skatinimo, tarnybinių ar drausminių nuobaudų jiems skyrimo
13.6. nustatyta tvarka atsiskaito kancleriui už savo veiklą;
13.7. atsako už viešai privalomos skelbti informacijos turinio parengimą ir viešinimą;
13.8. vykdo kitas Vedėjo pareigybės aprašyme ir kituose teisės aktuose nustatytas funkcijas bei Užimtumo tarnybos direktoriaus ir kanclerio pavedimus.
14. Laikinai nesant Vedėjo, teisės aktų nustatyta tvarka jo funkcijas laikinai vykdo Užimtumo tarnybos direktoriaus paskirtas asmuo.
15. Skyriaus darbuotojai tiesiogiai pavaldūs ir atsiskaito už pavedimų vykdymą Vedėjui.
16. Skyriaus darbuotojai atlieka pareigybės aprašyme nustatytas funkcijas, vykdo pavestas užduotis.
17. Skyriaus veiklą kontroliuoja kancleris teisės aktų nustatyta tvarka.
18. Skyriaus veiklos kokybę vertina ir kontroliuoja Kokybės vadybos skyrius. 

V SKYRIUS
BAIGIAMOSIOS NUOSTATOS
 
19. Skyrius Lietuvos Respublikos įstatymų ir kitų teisės aktų nustatyta tvarka reorganizuojamas, pertvarkomas arba likviduojamas Užimtumo tarnybos direktoriaus sprendimu.
20. Su šiais nuostatais pasirašytinai supažindinami visi Skyriaus darbuotojai.
21. Šie nuostatai gali būti keičiami ir (ar) papildomi Užimtumo tarnybos direktoriaus sprendimu.

